Halvorsen gikk på musikklinja til Firda videregående skole fra 1994 til 1997. Han har bakgrunn fra Musikkfolkehøgskolen Viken (1997–98) og på Institutt for musikk - rytmisk studieretning ved Universitetet i Agder (1998–2002). Han er frilansmusiker og spiller på oppdrag (TV, studio, teater/musikal, storband, småband, blåserekke, mange typer populærmusikk), men er også fast medlem i en rekke band, deriblant CAPITOL, Ole Børud Band og jazzorkesteret Ensemble Denada. Halvorsen jobber også mye som arrangør (blåserekke, storband) og er fast musikalsk leder for storbandet Bjørvika Business Band. Har tidligere virket som pedagog ved bl.a. Norges musikkhøgskole, NLA-Høgskolen i Staffeldts gate, Universitetet i Agder (Institutt for musikk) og Universitetet i Oslo (Institutt for musikkvitenskap).